b'\n_START_ARTICLE_\nKaplan\n_START_PARAGRAPH_\nKaplan je obi\xc4\x8dajno duhovnik (kot indijski purohit, pastor, rabin ali imam) ali lai\xc4\x8dni predstavnik verske tradicije, ki skrbi za skupino ljudi, ki ni vezana na ozemlje posamezne \xc5\xbeupnije npr. v bolni\xc5\xa1nicah, zaporih, voja\xc5\xa1nicah, \xc5\xa1olah, sindikalnih zdru\xc5\xbeenjih, policijskih enotah, gasilskih postajah, univerzah ali zasebnih kapelah._NEWLINE_V prvotnem pomenu se beseda kaplan nana\xc5\xa1a na predstavnika kr\xc5\xa1\xc4\x8danske vere, zdaj pa se uporablja tudi za ljudi drugih veroizpovedi ali filozofskih tradicij, kot so to primeri duhovnikov, ki slu\xc5\xbeijo v voja\xc5\xa1kih silah in nara\xc5\xa1\xc4\x8dajo\xc4\x8demu \xc5\xa1tevilu le teh na ameri\xc5\xa1kih univerzah. V zadnjem \xc4\x8dasu so \xc5\xa1tevilni laiki opravili poklicno usposabljanje in so imenovani za kaplane v \xc5\xa1olah, bolni\xc5\xa1nicah, podjetjih, univerzah, zaporih in drugod, kjer delajo skupaj ali namesto uradnih \xc4\x8dlanov duhov\xc5\xa1\xc4\x8dine. Koncept ve\xc4\x8d verske skupine, posvetnih, splo\xc5\xa1nih in/ali humanisti\xc4\x8dnih kaplanov se vse bolj uporablja predvsem v zdravstvenih in izobra\xc5\xbeevalnih okoljih.'